CELEX: 62019TN0247
Language: sl
Date: 2019-04-12 00:00:00
Title: Zadeva T-247/19: Tožba, vložena 12. aprila 2019 – Thunus in drugi/EIB

17.6.2019   
            
            
               SL
            
            
               Uradni list Evropske unije
            
            
               C 206/91
            
         
      Tožba, vložena 12. aprila 2019 – Thunus in drugi/EIB
      (Zadeva T-247/19)
      (2019/C 206/80)
      Jezik postopka: francoščina
      
         Stranki
      
      
         Tožeče stranke: Vincent Thunus (Contern, Luksemburg) in 7 drugih tožečih strank (zastopnica: L. Levi, odvetnica)
      
         Tožena stranka: Evropska investicijska banka
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  tožbo razglasi za dopustno in utemeljeno, vključno z ugovorom nezakonitosti;
               
            
                  —
               
               
                  posledično
                  
                              —
                           
                           
                              za ničen razglasi sklep v plačilnih listih tožečih strank za februar 2018, s katerim je bila določena letna prilagoditev osnovne plače, ki je bila omejena na 0,7 % za leto 2017, posledično pa naj se za nične razglasijo podobni sklepi, vsebovani v poznejših plačnih listih;
                           
                        
            
                  —
               
               
                  posledično toženi stranki naloži
                  
                              —
                           
                           
                              plačilo premoženjske škode iz naslova (i) zneska plače, ki ustreza uporabi letne prilagoditve za leto 2018, in sicer 1,4 % za obdobje od 1. januarja 2018 do 31. decembra 2018; (ii) zneska plače, ki ustreza posledicam uporabe letne prilagoditve 0,7 % za leto 2018 od zneska plač, ki bodo izplačane od januarja 2018; (iii) zamudnih obresti od zneska plač, ki se dolgujejo vse do popolnega plačila dolgovanih zneskov, pri čemer se mora stopnja zamudnih obresti, ki se uporabi, izračunati na podlagi stopnje, ki jo Evropska centralna banka določi za operacije glavnega refinanciranja, ki se uporabljajo v zadevnem obdobju, ki se povečajo za tri točke;
                           
                        
            
                  —
               
               
                  toženi stranki v okviru ukrepov procesnega vodstva naloži, če tega ne bo storila sama, da predloži te dokumente:
                  
                              —
                           
                           
                              sklep sveta direktorjev EIB z dne 18. julija 2017 (CA/505/17);
                           
                        
                              —
                           
                           
                              sklep upravnega odbora z dne 30. januarja 2018 (MC-021-ADM-15-2018) in
                           
                        
                              —
                           
                           
                              zapis direktorata za kadrovske zadeve z dne 25. januarja 2018 (CS/PERS-QMS/ACB/2018-0011);
                           
                        
            
                  —
               
               
                  toženi stranki naloži plačilo vseh stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo v zvezi s sklepom sveta direktorjev z dne 18. julija 2017 dva tožbenega razloga, v zvezi s sklepom upravnega odbora z dne 30. januarja 2018 pa tri tožbene razloge.
      V zvezi s sklepom sveta direktorjev z dne 18. julija 2017 se:
      
                  1.
               
               
                  s prvim tožbenim razlogom zatrjuje kršitev načela pravne varnosti;
               
            
                  2.
               
               
                  z drugim tožbenim razlogom zatrjuje kršitev legitimnega pričakovanja in pridobljenih pravic.
               
            V zvezi s sklepom upravnega odbora z dne 30. januarja 2018 se:
      
                  1.
               
               
                  s prvim tožbenim razlogom zatrjuje kršitev postopkovnih jamstev iz člena 41 Listine Evropske unije o temeljnih pravicah;
               
            
                  2.
               
               
                  z drugim tožbenim razlogom zatrjuje kršitev pravice do posvetovanja s kolegijem;
               
            
                  3.
               
               
                  s tretjim tožbenim razlogom zatrjuje kršitev načela sorazmernosti.
               
            V zvezi z odškodninskim zahtevkom tožeče stranke zahtevajo plačilo razlike dolgovane plače, torej 1,4 % od 1. januarja 2018 (vključno z vplivom tega povečanja na denarne dajatve), povečane za zamudne obresti.